Zvoníkov potok

**Zvoníkov potok** je potok v regióne Zemplín v subregióne Horný Zemplín, na území obcí Kamenica nad Cirochou v okrese Humenné a Dlhé nad Cirochou v okrese Snina v Prešovskom kraji. Nachádza sa v geomorfologickom celku Ondavská vrchovina. Ústi do Cirochy. Má dĺžku . Rád toku VII. 
## Sútok zdrojníc
Vodný tok *Zvoníkov potok* sa začína v poľnohospodárskom extraviláne na obecnej i okresnej hranici medzi obcou Kamenica nad Cirochou v okrese Humenné a obcou Dlhé nad Cirochou v okrese Snina v Prešovskom kraji v severovýchodnej časti územia obce Kamenica nad Cirochou a v západnej časti územia obce Dlhé nad Cirochou. Severná zdrojnica pramení v  na území obce Rovné v okrese Humenné na západnom úbočí pasienka a poľa *Domaňovo*; má dĺžku . Východná zdrojnica pramení v  na území obce Dlhé nad Cirochou v okrese Snina na juhozápadnom úbočí pasienka a poľa *Domaňovo*;  má dĺžku .
## Opis toku
*Zvoníkov potok* tečie od sútoku zdrojníc po obecnej aj okresnej hranici medzi obcami Kamenica nad Cirochou v okrese Humenné a Dlhé nad Cirochou v okrese Snina, obe v Prešovskom kraji, v poľnohospodárskom extraviláne južným smerom, pravým brehom obmýva pole *Zvoníkov vrch* v Kamenici nad Cirochou, ľavým brehom obmýva pole *Pod Roháčovou* v Dlhom nad Cirochou. V  opúšťa obecnú i okresnú hranicu, skrúca sa na juhozápad a pokračuje cez poľnohospodársky extravilán Kamenice nad Cirochou, ľavým brehom obmýva pole *Čabákov kút*, v  priberá súčasne dva pravostranné bezmenné prítoky pritekajúce z *Ivanovho vrchu* s , v pravom uhle sa skrúca do juhovýchodojužného smeru a v priamom regulovanom koryte pravým brehom obmýva pole *Lúky* a v  ústi do Cirochy ako jej pravostranný prítok. Cirocha ďalej ústi do Laborca. *Zvoníkov potok* patrí do okresov Snina a Humenné v Prešovskom kraji. Začína sa a preteká priamo na hranici okresov i na hranici obcí Dlhé nad Cirochou v okrese Snina a Kamenica nad Cirochou v okrese Humenné, ďalej preteká cez územie Kamenice nad Cirochou a na území tejto obce aj ústi do vodného toku Cirocha; v okrajovom rozsahu (jednou svojou zdrojnicou) sa nachádza aj na území obce Rovné v okrese Humenné. Patrí do geomorfologického celku Ondavská vrchovina. Vodný tok má dva bezmenné prítoky. 

## Pôvod názvu
Prvá zložka dvojslovného názvu vodného toku *Zvoníkov potok* má pôvod v prvej zložke názvu poľa *Zvoníkov vrch*, cez ktoré vodný tok preteká. Prídavné meno *Zvoníkov* bolo prenesené na potok a po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Zvoníkov potok* ako súčasť veľmi početnej skupiny názvov v slovenskej toponymii, najmä hydronymii. Názov poľa *Zvoníkov vrch* má pôvod v zdrobnenine domácej podoby osobného mena *Zvonislav, Zvonimír → Zvono → Zvoník* s pôvodným významom z obdobia pomenúvania *vrch, kopec vo vlastníctve, užívaní alebo ináč spájaný s osobou Zvoníka*. Názov vodného toku *Zvoníkov potok* bol štandardizovaný v roku 1975. V množine slovenskej hydronymie vodných tokov hydronymum *Zvoníkov potok* je jedinečným hydronymom (september 2025).
## Referencie

Kategória:Vodné toky v okrese Snina
Kategória:Vodné toky v okrese Humenné
Kategória:Potoky na Slovensku 
Kategória:Vodné toky v Ondavskej vrchovine 
Kategória:Dlhé nad Cirochou  
Kategória:Kamenica nad Cirochou  
Kategória:Povodie Cirochy